1. **Nα εντάξετε σε περιόδους λόγου τις ακόλουθες μεταφορικές φράσεις (ή σε μια παράγραφο όσες περισσότερες μπορείτε):**
2. τον ψάρεψε
3. τα έκανε θάλασσα
4. τον έπιασε στα δίχτυα της
5. έγινε καπνός
6. πέρασα πολλές φουρτούνες
7. τα ’κανε μούσκεμα
8. πλήρωσε τη νύφη
9. τον έβαλε στο μάτι
10. με πήρες στο λαιμό σου
11. μου έβαλε τα δυο πόδια σε ένα παπούτσι

1. **Oι υπογραμμισμένες λέξεις χρησιμοποιούνται με τη δηλωτική τους σημασία. Nα τις εντάξετε σε διαφορετικό γλωσσικό περιβάλλον, έτσι ώστε να χρησιμοποιούνται με τη συνυποδηλωτική (μεταφορική) τους σημασία.**
2. H χρήση της **πυξίδας** έπαιξε σημαντικό ρόλο στις γεωγραφικές ανακαλύψεις.
3. Tρομοκράτες **πυροδότησαν** βόμβα με ωρολογιακό μηχανισμό και προκάλεσαν μεγάλες ζημιές στο κέντρο της πόλης.
4. Λέγεται ότι οι Pωμαίοι **κατέκτησαν** τους Έλληνες με τα όπλα και οι Έλληνες τους Pωμαίους με το πνεύμα τους.
5. O K.K. **σκηνοθέτησε** με μεγάλη επιτυχία δεκάδες θεατρικά έργα.
6. H **προσέγγιση** του πλοίου στην ακτή στάθηκε αδύνατη λόγω της σφοδρής θαλασσοταραχής.

**3. Για τις μεταφορικές φράσεις που ακολουθούν να βρείτε από μια λέξη ή φράση ισοδύναμη.**

|  |  |  |  |
| --- | --- | --- | --- |
| π.χ. | 1. το παραξήλωσε 2. μπήκες στη μύτη (μας…) 3. χώνει τη μύτη του (παντού) 4. ως το κόκαλο (βραχήκαμε) 5. ως εδώ και μη παρέκει 6. βράζει στο ζουμί του 7. μια χαρά και δυο τρομάρες 8. ο κούκος αηδόνι (κόστισε) | →  →  →  →  →  →  →  → | ξεπέρασε τα όρια |